b'\n_START_ARTICLE_\nOlivia Schough\n_START_PARAGRAPH_\nOlivia Schough (s. 11. maaliskuuta 1991) on ruotsalainen jalkapalloilija, pelipaikaltaan keskikentt\xc3\xa4pelaaja. H\xc3\xa4n edustaa kotimaassaan Djurg\xc3\xa5rdens IF:\xc3\xa4\xc3\xa4, jonne h\xc3\xa4n siirtyi kauden 2018 j\xc3\xa4lkeen Kopparbergs/G\xc3\xb6teborgista._NEWLINE_Schough pelasi ensimm\xc3\xa4isen ottelunsa Ruotsin naisten maajoukkueessa vuonna 2013. Kaikkiaan h\xc3\xa4n on pelannut 74 maaottelua ja tehnyt niiss\xc3\xa4 yhdeks\xc3\xa4n maalia. H\xc3\xa4n oli mukana muun muassa vuoden 2013 EM-kilpailuissa, joissa Ruotsi ylsi v\xc3\xa4lieriin, ja saavuttamassa olympiahopeaa Rio de Janeiron kes\xc3\xa4olympialaisissa 2016. MM-kilpailuissa 2019 h\xc3\xa4n saavutti pronssia ja pelasi avauskokoonpanossa yhdess\xc3\xa4 ottelussa sek\xc3\xa4 tuli vaihtopelaajana kent\xc3\xa4lle yhdess\xc3\xa4 ottelussa.'